**Pavol Šafranko** (\* 16. november 1994, Stropkov) je slovenský profesionálny futbalista, ktorý hráva na poste útočníka v rumunskom klube Sepsi OSK.

Klubová kariéra
---------------

Šafranko sa narodil v Stropkove kde začal v mládežníckom tíme MŠK Tesla Stropkov. Neskôr pôsobil v Tatrane Prešov.

### Tatran Prešov

Dňa 20. júla 2013 debutoval za seniorský tím Tatranu Prešov pri víťazstve 7:0 nad B-tímom Spartaka Trnavy. Vo svojej premiérovej sezóne v Prešove odohral dokopy 18 zápasov.

Na prvé góly čakal do ďalšej sezóny keď sa presadil 11. októbra 2014 dvakrát proti FK Poprad (výhra 3:1).

#### Hosťovanie v Podbrezovej

Vo februári 2016 bol Šafranko poslaný na ročné hosťovanie do prvoligového klubu Železiarne Podbrezová. V tíme debutoval 27. februára pri víťazstve 1:0 nad Senicou. Prvého gólu sa dočkal 2. apríla pri víťazstve 2:0 nad Zemplínom Michalovce. Na jar odohral 16 zápasov v ktorých strelil jeden gól.

### DAC Dunajská Streda

Po návrate z hosťovania prestúpil Šafranko v januári 2017 do Dunajskej Stredy. S tímom podpísal zmluvu na tri a pol roka. V klube debutoval 18. februára pri remíze 0:0 s Podbrezovou. O sedem dni neskôr strelil svoj prvý gól v klube proti svojmu bývalému klubu Tatranu Prešov (výhra 5:0). V jarnej časti Fortuna ligy 2017/18 sa presadil celkovo šesťkrát a odohral 12 zápasov.

### Aalborg BK

Dňa 20. augusta 2017 prestúpil Šafranko do dánskeho klubu Aalborg BK. Cena prestupu bola podľa Transfermarktu 750 tisíc eur. V tíme debutoval o šesť dní neskôr pri remíze 0:0 s AGF Aarhus. Prvý gól za klub strelil 24. septembra pri víťazstve 3:1 nad Lyngby. Vo svojej prvej sezóne v zahraničí odohral dokopy 31 zápasov v ktorých strelil tri góly.

#### Hosťovanie v Dundee United

V auguste 2018 bol Šafranko poslaný na ročné hosťovanie bez opcie do škótskeho klubu Dundee United. V Škótsku debutoval 11. augusta pri víťazstve 2:1 nad Queen of the South a pri svojom debute dokázal skórovať. V Škótsku sa mu darilo a v 40 zápasoch sezóny strelil 15 gólov.

### Sepsi OSK

Po návrate z hosťovania bol Šafranko v auguste 2019 predaný do rumunského klubu Sepsi OSK. V klube debutoval 11. augusta pri víťazstve 1:0 nad CS U Craiova. Prvého gólu v klube sa dočkal proti rovnakému súperovi 30. novembra pri víťazstve 1:0. Dňa 1. februára zariadil dvoma gólmi remízu 2:2 s FC Hermannstadt. V premiérovej sezóne odohral 38 zápasov v ktorých strelil štyri góly.

### Mamelodi Sundowns

Po dvoch sezónach v Sepsi prestúpil Šafranko v júli 2021 do juhoafrického klubu Mamelodi Sundowns kde podpísal zmluvu na tri roky. V tíme debutoval 15. augusta vo štvrťfinále ligového pohára (MTN 8) pri víťazstve 2:2 po penaltovom rozstrele nad Kaizer Chiefs. V juhoafrickej Premier Division debutoval o päť dní neskôr pri víťazstve 1:0 nad AmaZulu. S Mamelodi vyhral v sezóne ligu, pohár aj ligový pohár a v africkej Lige majstrov sa dostali do štvrťfinále.

### Návrat do Sepsi

Dňa 25. augusta 2022 sa Šafranko vrátil do rumunského klubu Sepsi OSK kde podpísal kontrakt na dva roky. S tímom sa v sezóne tešil zo zisku Cupa României (rumunský pohár) keď vo finále zdolali Universitateu Kluž po penaltovom rozstrele.

Medzinárodná kariéra
--------------------

Šafranko bol prvýkrát povolaný do seniorskej reprezentácie Slovenska na dva priateľské zápasy v januári 2017 v Abú Zabí. Debutoval 8. januára pri prehre 1:3 s Ugandou, v zápase nastúpil v 85. minúte keď vystriedal Filipa Oršulu.

Štatistiky
----------

### Klubové

*K 6. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Kontinentálne súťaže | Ostatné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Tatran Prešov | 2013/14 | 2. liga | 18 | 0 | ― | ― | ― | 18 | 0 |
| 2014/15 | 21 | 11 | ― | ― | ― | 21 | 11 |
| 2015/16 | 15 | 6 | 2 | 3 | ― | ― | 17 | 9 |
| Celkom | 54 | 17 | 2 | 3 | ― | ― | 56 | 20 |
| Železiarne Podbrezová (hosť.) | 2015/16 | Fortuna liga | 14 | 1 | ― | ― | ― | 14 | 1 |
| 2016/17 | 18 | 4 | 2 | 0 | ― | ― | 20 | 4 |
| DAC Dunajská Streda | 2016/17 | 12 | 6 | 1 | 0 | ― | ― | 13 | 6 |
| 2017/18 | 4 | 0 | ― | ― | ― | 4 | 0 |
| Celkom | 16 | 6 | 1 | 0 | ― | ― | 17 | 6 |
| Aalborg BK | 2017/18 | Superligaen | 28 | 2 | 3 | 1 | ― | ― | 31 | 3 |
| 2018/19 | 2 | 0 | ― | ― | ― | 2 | 0 |
| Celkom | 30 | 2 | 3 | 1 | ― | ― | 33 | 3 |
| Dundee United (hosť.) | 2018/19 | Scottish Premiership | 37 | 13 | 3 | 2 | ― | ― | 40 | 15 |
| Sepsi OSK | 2019/20 | Liga I | 34 | 8 | 4 | 0 | ― | ― | 38 | 8 |
| 2020/21 | 33 | 9 | 1 | 0 | ― | 1**1** | 0 | 35 | 9 |
| Celkom | 67 | 17 | 5 | 0 | ― | 1 | 0 | 73 | 17 |
| Mamelodi Sundowns | 2021/22 | DSTv Premiership | 16 | 5 | 4 | 3 | 5**2** | 0 | 3**3** | 1 | 28 | 9 |
| Sepsi OSK | 2022/23 | Liga I | 30 | 5 | 6 | 2 | ― | ― | 36 | 7 |
| 2023/24 | 3 | 1 | 0 | 0 | 2**4** | 0 | 1**5** | 0 | 6 | 1 |
| Celkom | 33 | 6 | 6 | 2 | 2 | 0 | 1 | 0 | 42 | 8 |
| Celkovo | 285 | 71 | 26 | 11 | 7 | 0 | 5 | 1 | 323 | 83 |

Poznámky
**1** Play-off o Konferenčnú ligu UEFA
**2** Liga majstrov CAF
**3** MTN 8 (ligový pohár)
**4** Európska konferenčná liga UEFA
**5** Rumunský superpohár
### Medzinárodné

*K 6. augustu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Slovensko | 2017 | 2 | 0 |
| 2019 | 4 | 0 |
| 2020 | 4 | 0 |
| Celkovo | 10 | 0 |

Úspechy
-------

**Mamelodi Sundowns**

* DSTv Premiership: 2021/22
* Nedbank Cup: 2021/22
* MTN 8: 2021

**Sepsi OSK**

* Cupa României: 2022/23
* Supercupa României: 2022, 2023

Referencie
----------

1. ↑   *Kozák ho vzal do SAE, pomohol Podbrezovej. Šafranko prestúpil do Dunajskej Stredy* [online]. sportnet.sme.sk, [cit. 2023-08-06]. Dostupné online.
2. ↑   *Pavol Šafranko prestúpil do dánskeho Aalborgu, sníva o Premier League* [online]. sportnet.sme.sk, [cit. 2023-08-06]. Dostupné online.
3. ↑   *Šafranko po roku opúšťa Aalborg. Bude hosťovať v škótskom Dundee* [online]. sportnet.sme.sk, [cit. 2023-08-06]. Dostupné online.
4. ↑   *SR A – Šafranko spojil budúcnosť so Sepsi: Verím, že mi to pomôže aj v reprezentácii* [online]. futbalsfz.sk, 2019-08-06, [cit. 2023-08-06]. Dostupné online.
5. ↑   *Šafranko sa už pripojil k juhoafrickému majstrovi: Nie som tu na dovolenke!* [online]. Nový Čas, 2021-07-07, [cit. 2023-08-06]. Dostupné online.

Externé odkazy
--------------

* Pavol Šafranko na transfermarkt.com

Zdroj
-----

*Tento článok je čiastočný alebo úplný preklad článku Pavol Šafranko na anglickej Wikipédii.*